Document ID: 32000D0254

Απόφαση της Επιτροπής
της 20ής Μαρτίου 2000
για τροποποίηση της απόφασης 94/984/ΕΚ για τον καθορισμό των υγειονομικών όρων και των κτηνιατρικών πιστοποιητικών που απαιτούναι για την εισαγωγή νωπού κρέατος πουλερικών από ορισμένες τρίτες χώρες, όσον αφορά την Αργεντινή
[κοινοποιηθείσα υπό τον αριθμό Ε(2000) 703]
(Κείμενο που παρουσιάζει ενδιαφέρον για τον ΕΟΧ)
(2000/254/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες(1), όπως τροποποιήθηκε τελευταία από την οδηγία 1999/89/ΕΚ(2), και ιδίως το άρθρο 11 και 12,
Εκτιμώντας τα ακόλουθα:
(1) Η απόφαση 94/984/ΕΚ της Επιτροπής(3), όπως τροποποιήθηκε τελευταία από την απόφαση 1999/549/ΕΚ(4), καθόρισε τους υγειονομικούς όρους και τα κτηνιατρικά πιστοποιητικά που απαιτούνται για την εισαγωγή νωπού κρέατος πουλερικών από ορισμένες τρίες χώρες. Καθορίζονται δύο διαφορετικά πιστοποιητικά, υπόδειγμα Α και υπόδειγμα Β· η χρήση τους εξαρτάται από την κατάσταση όσον αφορά τη νόσο του Newcastle στη σχετική χώρα.
(2) Η Αργεντινή περιλαμβάνεται στο παράρτημα Ι της απόφασης 94/984/ΕΚ ως τρίτη χώρα, στην οποία επιτρέπεται να χρησιμοποιεί το πιστοποιητικό του υποδείγματος Β που καθορίζεται στο παράρτημα ΙΙ της εν λόγω απόφασης.
(3) Πραγματοποιήθηκε τον Ιούλιο του 1998 επιθεώρηση από τις υπηρεσίες της Επιτροπής στην Αργεντινή για την επανεξέταση της κατάστασης όσον αφορά τη νόσο του Newcastle και παρασχέθηκαν συμπληρωματικές πληροφορίες από τη χώρα αυτή.
(4) Σύμφωνα με τα αποτελέσματα της εν λόγω επιθεώρησης και τις πληροφορίες που παρασχέθηκαν, φαίνεται ότι η κατάσταση που επικρατεί στην Αργεντινή, όσον αφορά τη νόσο του Newcastle, έχει βελτιωθεί.
(5) Η Αργεντινή μπορεί να ανταποκρίνεται στις απαιτήσεις του πιστοποιητικού του υποδείγματος Α που περιλαμβάνεται στο παράρτημα ΙΙ της απόφασης 94/984/ΕΚ.
(6) Η παρούσα απόφαση εφαρμόζεται στα νωπά κρέατα πουλερικών που πιστοποιούνται από την 1η Απριλίου 2000.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα Ι της απόφασης 94/984/ΕΚ, η σειρά: ΘΕΣΗ ΠΙΝΑΚΑ "
αντικαθίσταται από τη σειρά: ΘΕΣΗ ΠΙΝΑΚΑ ".
Άρθρο 2
Η παρούσα απόφαση εφαρμόζεται όσον αφορά τα νωπά κρέατα πουλερικών που πιστοποιούνται από την 1η Απριλίου 2000.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 20 Μαρτίου 2000.

Labels: 17
5
0
3
6